Koronavirus: O‘zbekiston - Afg‘oniston chegarasi orqali fuqarolar harakati vaqtincha to‘xtatiladi

Sog‘liqni saqlash vazirligi va qator manfaatdor tashkilotlar taklifiga ko‘ra, Respublika maxsus komissiyasi Afg‘onistonda koronavirus infeksiyasi bilan bog‘liq epidemiologik vaziyat keskinlashayotganini inobatga olib, o‘zbek-afg‘on davlat chegarasi orqali fuqarolarning harakatlanishini vaqtincha to‘xtatishga qaror qildi.
Sog‘liqni saqlash vazirligi matbuot xizmati xabariga ko‘ra, shu bilan birga, Afg‘oniston fuqarolariga turistik vizalar berishni hamda turistik firmalardan viza talabnomalarini qabul qilish vaqtincha to‘xtatiladi.
Bunda “Termiz-avtoyo‘l” chegara o‘tkazish punkti orqali quyidagi toifadagi fuqarolar va transport vositalarining harakatlanishiga ruxsat beriladi:
Shuningdek, “Termiz-avtoyo‘l” chegara o‘tkazish punkti orqali O‘zbekistonga kirib kelayotgan shaxslar tomonidan o‘tkazish punktida faoliyat yuritayotgan maxsus klinika yoki laboratoriyalarda koronavirus infeksiyasi antigenini ekspress test tekshiruvi orqali manfiy natija qayd etilgan taqdirda O‘zbekiston hududiga kiritiladi. 
Koronavirus infeksiyasiga musbat natija aniqlangan O‘zbekiston fuqarolari esa tegishli hududda joylashgan maxsus klinikalarga davolash uchun yuboriladi.
Koronavirus infeksiyasiga musbat natija aniqlangan chet el fuqarolari esa O‘zbekiston hududiga kiritilmaydi.
Bundan tashqari, sinov tariqasida Sanitariya-epidemiologik osoyishtalik va jamoat salomatligi xizmati tomonidan O‘zbekiston chegara o‘tkazish punktlari orqali kirib kelgan barcha shaxslardan, respublika hududiga kirib kelganlaridan so‘ng 7-kuniga qadar koronavirus infeksiyasiga polimer zanjirli reaksiya tekshiruvini o‘tkazish va bunda test xarajatlarini davlat budjeti mablag‘lari hisobidan qoplash tizimi joriy etiladi.